ӨВӨРХАНГАЙ АЙМГИЙН ГУЧИН-УС СУМЫН 08 ДУГААР

САРД ХИЙСЭН АЖЛЫН МЭДЭЭ

2022.08.19 Гучин-Ус сум

**Засаг даргын Тамгын газар нь:** Батлан хамгаалахын сайд, аймгийн Засаг даргатай 2022 онд хамтран ажиллах гэрээ, Засгийн газрын хэрэг эрхлэх газрын сургалт семинарын нэгдсэн төлөвлөгөөний дагуу Хангайн бүсийн аймгуудын сумын Засаг даргын Тамгын газрын дарга нарын “Цэргийн бэлтгэл сургалт”-д Засаг даргын Тамгын газрын дарга хамрагдан, орон нутгийн хамгаалалтын эрх зүйн үндэс, удирдлага, зохион байгуулалт, түүнийг хэрэгжүүлэх арга зам, томилгоот нэгжийн бүтэц, зохион байгуулалт, гүйцэтгэх үүрэг, галт зэвсэг, материал хэрэгсэлийн нөөцийг бүрдүүлэх зэрэг мэдээллийг авсан. Мөн өсвөр, залуу үеийнхэнд эх оронч үзэл төлөвшүүлэх зорилгоор зохион байгуулагдаж байгаа Улсын аваргын “Дөл” тоглолтод оролцох 1 сурагчийн бэлтгэл ажлыг хангаж, Засаг даргын нөөц сангаас 250,000 (Хоёр зуун тавь) төгрөгний зардалыг гаргасан.

Аймгийн онцгой байдлын газраас авсан гамшигийн үеийн гангын судалгааг хийж холбогдох газарт хүргүүлсэн.

Орон нутгийн хөгжлийн сангийн жилийн гүйцэтгэлийн үнэлгээний бэлтгэл ажлыг хангаж 8 дугаар сарын 10-11-ний өдрүүдэд хяналт шинжилгээ, үнэлгээ хийлгүүлсэн.

Тухайн сард төсөвт 6-н байгууллагын зардлын 172 ширхэг гүйлгээг холбогдох бичиг баримтанд үндэслэн программд шивэн, төлөвлөгөөт ажлын дагуу нягтлан бодогчдоос сар болон улирал бүр авах мэдээ тайлангуудыг авч ажиллаж байна.

Төрийн сангийн өдөр тутмын мемориалын баримтуудыг тулган 6, 7 сарын баримтуудыг үдэж архивын нэгж үүсгэсэн.

 Төрийн сангийн 7 дугаар сарын шилэн дансны мэдээллийг хугацаанд нь бүрэн зөв оруулсан.

<http://onhs.mof.gov.mn/> сайтад Орон нутгийн хөгжлийн сангийн хөрөнгө оруулалтаар хийгдэх ажлын 2021 оны удирдлагын хяналт, 2022 оны төлөвлөгөө, хэрэгжилт, 2023 оны иргэдийн саналыг шивж оруулсан.

Бэлчээрийн газрын өөрчлөлтийг фото мониторингийн аргаар үнэлэх судалгааны ажилыг 3 өдөрт 4 хүний бүрэлдэхүүнтэй хийсэн.

Гэр бүлийн хэрэгцээний зориулалтаар нэг удаа үнэгүй газар өмчилж авах болон шинээр газар өмчлөх иргэдээс санал авах ажлыг эхлүүлж, өвөлжөө, хаваржааны газрын 2 гэрчилгээг цахимжуулсан ба давхардсан тоогоор 5 өрхийн өвөлжөө, хаваржааны газрын төлбөр, 1 өрхийн улсын тэмдэгтийн хураамжийг татварын нэгдсэн дансанд төвлөрүүлэн, 8 өрхийн өвөлжөө, хаваржааны гэрчилгээг хүлээн авч цахим системд оруулахад бэлтгэж, 4 өрхийн өвөлжөө, хаваржааны газрын координатыг авсан.

Сумын төвийн ногоон байгууламжийн усалгаа, арчилгааг Засаг даргын Тамгын газрын ажилтан, албан хаагчид хариуцан ажиллаж байна.

**Хөдөө аж ахуйн чиглэлээр:**  2020 оны арьс шир, 2021 оны ноосны материалын засварыг хийж гүйцэтгэсэн ба ХХАГ-аас зохион байгуулсан “Өвөлжилтийн бэлтгэл ажил”, “Ноосны падааныг E-Barimt үүсгэх” цахим сургалтад 1 ажилтан хамруулж, малчдаас паданыг аван E-Barimt үүсгэж , баримтуудыг программд шивсэн.

Гучин 2 дугаар багийн нутаг дэвсгэрт Богд сумын 4 айл, Өмнөговь аймгийн Гурван тэс сумын 1 айл оторлож буй тул мялзан өвчний эсрэг тандалт судалгаа хийн заавар, зөвлөгөө өгсөн.

Тариалалтын мэдээг 7 хоног бүрийн 1, 4 дэхь өдөрүүдэд аймгийн ХХААГ-т хүргэж, мэдээг эцэслэн гаргасан.

**Нийгмийн халамжийн чиглэлээр**: Жирэмсэн эхийн тэтгэмжид 8 иргэний хүсэлтийг хүлээн авч системд бүртгэж, 18 эхэд 667,139 төгрөг, цалинтай ээж, аав хөтөлбөрийн хүрээнд 103 аав, ээжид 4,924,194 төгрөг, шинэ төрсөн 15 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 757 хүүхдийн 757,000,000 төгрөг, нийгмийн халамжийн өндөр настаны тэтгэвэрт 2 ахмадад 576,000 төгрөг, хөгжлийн бэрхшээлтэй иргэний тэтгэвэрт 8 иргэнд 2,304,000 төгрөг, тэжээгчээ алдсаны тэтгэвэрт 9 иргэнд 2,686,000 төгрөг, нийт 19 иргэнд 5,566,000 төгрөг, байнгын асаргаа шаардлагатай 1 хөгжлийн бэрхшээлтэй иргэний асаргааг тогтоох, хөгжлийн бэрхшээлтэй 1 хүүхдийн байнгын асаргааны сунгалтыг АДЗ-ийн хурлаар хэлэлцүүлэн шийдвэрлэж, 45 ахмадад 3,802,500 төгрөг, хөгжлийн бэрхшээлтэй 3 иргэнд 253,500 төгрөг, 10 хүүхдэд 2,880,000 төгрөг буюу нийт асаргааны тэтгэмжид 58 иргэнд 6,396,000 төгрөг, насанд хүрсэн бүрэн сонсголгүй, хараагүй 7 иргэнд харилцаа холбоонй зардал 140,000 төгрөг, Монгол банкны дансны нэгдсэн системд бүртгэлгүй мөнгө нь дансанд нь төлөрөөгүй иргэдэд мэдээлэл хүргэж, дансыг засварлуулан мөнгийг олгосон.

Амралт сувилалд явах 5 ахмадад амралтын эрхийн бичиг өгч, хиймэл шүд хийлгсэн 1 ахмадын материал болон хөгжлийн бэрхшээлтэй 5 иргэнд нурууны бүс олгохоор материалыг бүрдүүлэн ХХҮГ-т материалыг хүргүүлсэн.

Залуучуудыг хөдөлмөрт бэлтгэх Оролцоо төсөлд хамрагдах мэдээллийг багийн Засаг дарга нарт танилцуулан, сумын фэйсбүүк хаягаар иргэдэд мэдээлэл хүргэн 5 иргэнийг бүртгэж, 3 иргэнийг ярилцагад оруулсан.

Нэг өрх нэг ажлын байр хөтөлбөрийн хүрээнд хүнсний эрхийн бичгийн үйлчилгээнд хамрагддаг хөдөлмөрийн насны ажилгүй иргэдийн судалгааг гаргаж, 2 өрхөөс судалгаа авсан.

**Эрүүл мэндийн төв нь:** Нийгмийн эрүүл мэндийн чиглэлээр “Гепатитын тусламж үйлчилгээг ойртуулья” уриан дор вируст гепатиттай тэмцэх дэлхийн өдрийн хүрээнд Вируст гепатитын халдвараас урьдчилан сэргийлэх ажлыг эрчимжүүлэх тусламж үйлчилгээг иргэдэд ойртуулж, хүртээмжийг нэмэгдүүлэх зорилгоор эмч, эмнэлгийн мэргэжилтнүүдэд вируст гепатитын оношилгоо, эмчилгээний удирдамжийн дагуу мэдлэг сэргээх сургалтыг зохион байгуулсж, 18-аас дээш настай 21 иргэдийг эрт илрүүлэх шинжилгээнд хамруулсан ба вирусын өвчлөл илрээгүй. Өмнө нь оношлогдсон гепатитын В, С вирусын халдвартай 49 иргэдийн судалгааг шинэчлэн, эмчилгээнд хамрагдаагүй 5 иргэдийг дээд шатлалын эмнэлэгт илгээсэн. 2 жирэмсэн эх, 1 иргэн эмийн эмчилгээнд орсон. ЭМТ-өөр үйлчлүүлж буй иргэдэд вируст гепатитын талаар зөвлөмж олшруулан 41 иргэнд зөвлөгөөг өгч түгээсэн. Вируст гепатитын эмчилгээ, оношилгоо, урьдчилан сэргийлэх, хамгаалах 5 төрлийн постер зөвлөмжийг ЭМТ-ийн цахим хуудсаар сурталчилсан.

“Энхрий үрсийнхээ төлөө эхийн сүүгээр хооллолтыг дэмжицгээе” уриан дор эхийн сүүгээр хооллолтийг дэмжих дэлхийн 7 хоногийн хүрээнд иргэдэд эхийн сүүгээр хооллолтыг дэмжих, эхийн сүүний ач холбогдлыг сурталчлан таниулах зорилгоор ЭМТ-ийн фейсбүүк хуудаст НЭМҮТ-өөс боловсруулан гаргасан “Энхрий үрсийнхээ төлөө Эхийн сүүгээр хооллолтыг дэмжицгээе” 5 төрлийн сүүгээр хооллолтыг дэмжих, эхийн сүүний ач холбогдлыг сурталчилсан гарын авлагыг сурталчилсан. Эхийн сүүний ач холбогдлын талаар иргэдэд сонирхол татахуйц гарын авлага, зөвлөмжийг боловсруулсан ба хяналтанд байгаа жирэмсэн 22, хөхүүл 16, нийт 38 эхчүүдэд хүүхдээ хэрхэн зөв хөхүүлэх, эхийн сүүний ач холбогдлын талаар мэдлэг олгох зөвлөмжүүдийг сурталчилан тараасан.

Товлолын дархлаажуулалтад2-5 сартай 9 хүүхдэд 5-т, ПЭВ, СЭИВ, халдварт саа, 9-24 сартай 8 хүүхдэд УГУ, ПЭВ, АГ вакцин хийсэн.

Эмнэлгийн тусламжийн чиглэлээр алсын дуудлага 23, төвийн дуудлага 25, БОЭТ 8 өвчтөнг хүргэж, яаралтай хүлээн авахаар 37 хүн үйлчлүүлж, 25 хүн эмчлэгдэж, өдрийн эмчилгээнд 8, гэрийн сувилахуй 6, сэргээн засах тусламж үйлчилгээнд 2 хүн хамруулж, ЭМД-ын сангаас 2 сая төгрөгний санхүүжилтийг авсан.

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ